న్యూఢిల్లీ:ఎయిరిండియా సీనియర్ సెక్యురిటీ ఉద్యోగిపై చెప్పుతో దాడికి దిగిన శివసేన ఎంపీ రవీంద్ర గైక్వాడ్ని ఆ పార్టీ సభ్యులు వెనకేసుకొచ్చారు. ఆయనపై ఎయిరిండియా విధించిన నిషేధం తొలగించాలంటూ శివసేన ఎంపీ ఆనందరావు అడ్సూల్ లోక్సభలో లేవనెత్తారు. అయితే కేంద్ర విమానయాన మంత్రి నుంచి మాత్రం శివసేనకు సాంత్వన లభించలేదు సరికదా... గట్టి సమాధానం వినిపించింది. కేంద్ర విమానయాన మంత్రి అశోక్ గజపతిరాజు లోక్సభలో సమాధానమిస్తూ.. ‘‘నిబంధనలు ఉల్లంఘించి హింసకు పాల్పడిన ప్రయాణికులను నిషేధించే అధికారం ఎయిరిండియాకి ఉంది. ఈ మేరకు డీజీసీఏనే ఎయిర్లైన్స్కుఅధికారాలు ఇచ్చింది. ప్రయాణికుల భద్రత విషయంలో మేము రాజీపడే ప్రసక్తే లేదు’’ అని స్పష్టం చేశారు. ఒక పార్లమెంటు సభ్యుడు హింసాత్మక చర్యలో పట్టుబడతారని కల్లోకూడా ఊహించలేనని మంత్రి పేర్కొన్నారు. ‘‘ఎంపీ అయినా ఆయనకూడా ఓ ప్రయాణికుడే... ఎంపీ కాబట్టి ప్రత్యేక ప్రాధాన్యత ఇవ్వడం ఎయిర్లైన్స్ వల్ల కుదిరే పనికాదు’’ అని తెగేసి చెప్పారు.కాగా ప్రముఖ టివీ కమెడియన్ కపిల్ శర్మ తాగి విమానంలో గొడవ చేసినా చర్యలు తీసుకోని ఎయిరిండియా... తమ ఎంపీపై ఎందుకు నిషేధం విధించిందంటూ అడ్సూల్ లోక్సభలో ప్రశ్నించారు. కపిల్ శర్మపైనా చర్యలు తీసుకునేందుకు ఎయిరిండియా ఇప్పటికే సమాయత్తమైనట్టు చెబుతున్నారు. మరోవైపు గైక్వాడ్కు మద్దతుగా మహారాష్ట్రలోని ఆయన నియోజకవర్గమైన ఒస్మాన్బాద్లో శివసేన కార్యకర్తలు ధర్నా నిర్వహించారు.
newdhilly:airindia seanier security udyogipai chepputho daadiki digina sivasena empy ravindra gaikwadni aa party sabhyulu venakesukochaaru. aayanapai airindia vidhinchina nishedham tolaginchaalantuu sivasena empy anandarao adsool loksabhalo levanettaaru. ayithe kendra vimaanayaana mantri nunchi maatram sivasenaku saantvana labhinchaledu sarikada... gatti samadhanam vinipinchindi. kendra vimaanayaana mantri ashok gajapatiraju loksabhalo samaadhaanamistuu.. ‘‘nibandhanalu ullanghinchi himsaku paalpadina prayaanikulanu nishedhinche adhikaaram airindiaki undi. ee meraku dgcan eyirlainskuadhikara ichindi. prayaanikula bhadrata vishayamlo memu rajipade prasakte ledu’’ ani spashtam chesaru. oka paarlamentu sabhyudu himsaatmaka charyalo pattubadataarani kallokuda oohinchalenani mantri perkonnaru. ‘‘empy aina ayanakuda oo prayanikude... empy kabatti pratyeka praadhaanyata ivvadam airlines valla kudire panikaadu’’ ani tegesi cheppaaru.kaga pramukha tv commadian kapil sharma taagi vimaanamlo godava chesina charyalu teesukoni airindia... tama empeepai enduku nishedham vidhinchindantuu adsool loksabhalo prasninchaaru. kapil sarmapaina charyalu teesukunenduku airindia ippatike samaayattamainattu chebutunnaru. marovaipu gaikwadku maddatugaa mahaaraashtralooni aayana niyojakavargamaina osmanbadlo sivasena kaaryakartalu dharna nirvahinchaaru.